Nyt aika seisoo –
Nyt aika seisoo vaata kourassansa
 ja punnitsee:
 on toisen vaakalaudan päällä kansa
 ja toisell’ ovat kansan polkijat.

 Ja niinkuin höyhenet on laudallansa
 nagaikkamahtajat,
 nuo konnain konnat, jotka konnuuttansa
 ees eivät häpee.

 Mut vuoren raskas ompi kansan puoli,
 tuon kärsineen,
 mi mielivallan alla melkein kuoli
 ja nääntyi nääntymistään.

 On kansalla siis voima, voiman valta
 ja muut’ ei tarvis sen,
 kun kerta nostaa päänsä ikeen alta
 ja itse itsensä vain tunnustaa.

Kössi Lindström.

Lähde: Eteenpäin 23.11.1905.

Kössi Kaatra
Runot
Eteenpäin
1905